Yltiän rautatieasema

Yltiän rautatieasema () on lakkautettu rautatieliikennepaikka Haapamäki–Pori-radalla Keuruulla.

Yltiän linjavaihde perustettiin Yltiäjärven rantaan tiettömälle ja asumattomalle seudulle silloiseen Pihlajaveden kuntaan. Liikennepaikkarakennus rakennettiin vuonna 1938 Thure Hellströmin laatimien ison pysäkkirakennuksen piirustusten mukaan. Yltiä avattiin liikenteelle 15. marraskuuta 1938.

Linjavihde muutettiin miehittämättömäksi 1. marraskuuta 1964. Yltiä muuttui seisakkeeksi, kun tavaraliikenne lakkautettiin 1. syyskuuta 1975. Liikennepaikka lakkautettiin kokonaan henkilöliikenteen loppuessa 31. toukokuuta 1981. Museojunat pysähtyivät asemalla vuosien 1992 ja 1995 välillä. Asemarakennus on nykyään yksityisomistuksessa. Yltiällä oli myös lyhyt satamarata, joka johti Yltiäjärven rantaan. Se ja muut sivuraiteet on purettu.

Lähteet 

Keuruun rautatieliikennepaikat
Keski-Suomen lakkautetut rautatieliikennepaikat
Pihlajavesi